Σίλβια Μάιλς

Η Σίλβια Μάιλς (αγγλ. Sylvia Miles, 9 Σεπτεμβρίου 1924 – 12 Ιουνίου 2019) ήταν Αμερικανίδα ηθοποιός της τηλεόρασης, του θεάτρου και του κινηματογράφου. Ήταν δυο φορές υποψήφια για Όσκαρ Β´ Γυναικείου Ρόλου για την ερμηνεία της στις ταινίες Ο Καουμπόι του μεσονυχτίου (1969) και Δέκα δολοφόνοι για τον ντετέκτιβ Μάρλοου (1975).

Βιογραφία
Η Μάιλς γεννήθηκε και μεγάλωσε στο Γκρίνουιτς της Νέας Υόρκης, όπου ο πατέρας της εργαζόταν ως ξυλουργός. Η ημερομηνία γέννησής της, σύμφωνα με ένα εισιτήριο από μια πτήση του 1962 στην οποία η Μάιλς επιβιβάστηκε για να κάνει το ταξίδι Λονδίνο-Νέα Υόρκη, ήταν 9 Σεπτεμβρίου 1924. Η Μάιλς είχε δηλώσει ότι τα ονόματα των γονιών της ήταν "Reuben και Belle", όμως το όνομα με το οποίο βαφτίστηκε, δεν δημοσιοποιήθηκε ποτέ. Η Μάιλς φοίτησε στο Actors Studio.

Σταδιοδρομία
Η Μάιλς ξεκίνησε τη σταδιοδρομία της στο θέατρο το 1947 και στην τηλεόραση και τον κινηματογράφο το 1954. Στις αρχές της δεκαετίας του 1960, ενσάρκωσε τον ρόλο της Σάλι Ρότζερς στο πιλοτικό επεισόδιο αυτού που θα γινόταν το The Dick Van Dyke Show, ρόλος τον οποίο ενσάρκωσε αργότερα η Ρόουζ Μέρι για την ομώνυμη τηλεοπτική σειρά.

Η Μάιλς συμμετείχε στην ταινία Καουμπόι του μεσονυχτίου (1969) ως μια ηλικιωμένη πόρνη της Παρκ Άβενιου, που προσκαλεί τον Τζο Μπακ (Τζον Βόιτ) στο διαμέρισμά της για να κάνουν σεξ. Ο ρόλος τής χάρισε μια υποψηφιότητα Όσκαρ Β' Γυναικείου Ρόλου, παρόλο που εμφανίστηκε στην σκηνή για μόλις έξι λεπτά. Έλαβε μια δεύτερη υποψηφιότητα για Όσκαρ Β' Γυναικείου Ρόλου για τον ελαφρώς μεγαλύτερο ρόλο της (οχτώ λεπτά) στην ταινία Δέκα δολοφόνοι για τον ντετέκτιβ Μάρλοου (1975).

Η Μάιλς είχε έναν κάμεο ρόλο στην ταινία αγωνίας Shalimar (1978). Εμφανίστηκε στην κινηματογραφική απόδοση του βιβλίου της Αγκάθα Κρίστι Έγκλημα κάτω από τον ήλιο με τίτλο Δύο εγκλήματα κάτω από τον ήλιο (1982), όπου ενσάρκωσε μια παραγωγό του Μπρόντγουεϊ  και αποτελεί έναν από τους καλύτερους ρόλους της. Ενσάρκωσε την μεσίτρια Ντολόρες στην ταινία του Όλιβερ Στόουν Wall Street (1987), έναν ρόλος τον οποίο επανέλαβε στην ταινία Wall Street: Το χρήμα ποτέ δεν πεθαίνει (Wall Street: Money Never Sleeps, 2010).

Ο κωμικός Γουέιλαντ Φλάουερς και η μαριονέτα του Madame ήταν οι πρώτοι που είπαν την γνωστή πλέον πρόταση "Η Σίλβια Μάιλς και ο Άντι Γουόρχολ θα περιμένουν να ανοίξει ο φάκελος". Το 1976, το περιοδικό People επανέλαβε το ίδιο αστείο χωρίς να αναφέρει την πηγή. Η Μάιλς πρωταγωνίστησε στην ταινία του Γουόρχολ Κάψα (Heat, 1972). Πρωταγωνίστησε επίσης και σε άλλες ταινίες όπως 92 in the Shade, Critical Condition, Οι κατεργάρηδες του Κολοράντο (The Great Scout & Cathouse Thursday), Crossing Delancey και την κωμωδία Διαβολογυναίκα (She-Devil, 1989), όπου ενσάρκωσε την μητέρα της Μέριλ Στριπ.

Σε ένα εστιατόριο της Νέας Υόρκης το 1973, η Μάιλς δημόσια πέταξε ένα πιάτο γεμάτο φαγητό πάνω στο κεφάλι του κριτικού Τζον Σάιμον εξαιτίας των αρνητικών σχολίων του για την ίδια σε μια κριτική του. Στα τελευταία χρόνια της ζωής της, η Μάιλς εμφανίστηκε σε ελάχιστους ρόλους στην τηλεόραση όπως στο Sex and the City και στο One Life to Live, καθώς και στις ταινίες Go Go Tales και Wall Street: Το χρήμα ποτέ δεν πεθαίνει.

 Προσωπική ζωή 
Το 1948 η Μάιλς παντρεύτηκε τον Ουίλιαμ Μάιλς, όμως το ζευγάρι πήρε διαζύγιο μετά από δυο χρόνια. Από το 1952 έως το 1958, ήταν παντρεμένη με τον Τζέραλντ Πράις. Από το 1963 έως το 1970, ήταν παντρεμένη με τον DJ Τεντ Μπράουν. O Μπράουν ανέφερε ότι η κύρια αιτία του διαζυγίου τους ήταν η επιθυμία της Μάιλς να μην κάνει παιδιά.

Η Μάιλς πέθανε στις 12 Ιουνίου 2019 καθώς πήγαινε σε ένα νοσοκομείο στο Μανχάταν, σε ηλικία 94 ετών. Αντιμετώπιζε προβλήματα υγείας τα τελευταία χρόνια και νοσηλευόταν σε κάποιο κέντρο υγείας τους τελευταίους μήνες. Τα τελευταία χρόνια της ζωής της έπασχε από αναιμία και αναπνευστικά προβλήματα.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1960Murder, Inc.Οι μεγιστάνες του εγκλήματοςΣέιντι1961ParrishΚαυτός άνεμοςΑϊλίν1963Violent MidnightΝύχτα αγωνίας και τρόμουΣίλβια1954Terror in the CityΡόουζ1969Midnight CowboyΟ καουμπόι του μεσονυχτίουΚας1971The Last MovieΗ τελευταία ταινίασκριπτWho Killed Mary Whats'ername?Στον θάνατο όλοι είναι ίδιοιΚριστίν1972HeatΚάψαΣάλι1975Farewell, My LovelyΔέκα δολοφόνοι για τον ντετέκτιβ Μάρλοουκυρία Φλόριαν92 in the ShadeΜπέλα1976The Great Scout & Cathouse ThursdayΟι κατεργάρηδες του ΚολοράντοΜάικ1977The SentinelΤα μυστηριώδη εγκλήματαΓκερντ1978Zero to SixtyΤρελές ρόδες, απίθανες κομπίνεςΦλο ΈιμςShalimarΣάλιμαρ, ο αρχικλέφτης των 5 ηπείρωνκοντέσα Ρασμούσεν1981The FunhouseΤο τούνελ του τρόμουμαντάμ Ζίνα1982Evil Under the SunΔύο εγκλήματα κάτω από τον ήλιοΜάιρα Γκάρντνερ1987Critical ConditionΜάγκιSleeping Beautyκόκκινη νεράιδαWall StreetΝτολόρες1988Crossing DelanceyΧάνα ΜάντελμπαουμSpike of Bensonhurstγερουσιαστής1989She-DevilΔιαβολογυναίκακυρία Φίσερ1995Denise Calls UpΑναμείνατε στο ακουστικό σαςθεία Σάρον2003High Times Potluckμητέρα2002Rose'sκυρία Π2007Go Go TalesΛίλιαν Μάρεϊ2010Wall Street: Money Never SleepsWall Street: Το χρήμα ποτέ δεν πεθαίνειΝτολόρες2019Japanese BorschtΜαίρη Τες

Παραπομπές

 Εξωτερικοί σύνδεσμοι 
 Η 

 Sylvia Miles at the University of Wisconsin's Actors Studio audio collection

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοεβραίοι